b'\n_START_ARTICLE_\nBryan Talbot\n_START_SECTION_\nKarriere\n_START_PARAGRAPH_\nTalbot begynte \xc3\xa5 tegne undergrunnstegneserier p\xc3\xa5 slutten av 1960-tallet. I 1969 ble hans f\xc3\xb8rste trykte tegning publisert i Mallon, et magasin for et Tolkien-samfunn. \xc3\x85ret begynte han en ukentlig serie i studentavisen hvor han studerte._NEWLINE_Han beholdt tilknytningen til undergrunnen etter eksamen. Han skapte serien Brainstorm Comix, de f\xc3\xb8rste tre utgjorde trilogien med Chester P. Hackenbush, en figur som ble omarbeidet av Alan Moore som Chester Williams for serien Swamp Thing._NEWLINE_Han begynte serien The Adventures of Luther Arkwright i 1978. Den ble f\xc3\xb8rst utgitt i antologiheftet Near Myths, men fortsatte i \xc3\xa5renes l\xc3\xb8p i andre utgivelser, og ble til sist samlet i et bind ved forlaget Dark Horse Comics. Sammen med When the Wind Blows av Raymond Briggs (1982) er den en av de aller f\xc3\xb8rste britiske tegneserieromaner._NEWLINE_Fra tidlig til midt p\xc3\xa5 1980-tallet tegnet tegneserier for det britiske, science-fiction-bladet 2000 AD. Her tegnet han 3 serier med Nemesis the Warlock foruten ogs\xc3\xa5 serier med figurene Judge Dredd og Sl\xc3\xa1ine. Fra superhelt- og monsterfantasier tegnet han The Tale of One Bad Rat, en tegneserie som utkom i fire hefter, utgitt av Dark Horse i 1994, og siden samlet i en bokutgivelse. Serien forteller om en figuren som fors\xc3\xb8ker \xc3\xa5 overkomme seksuelle overgrep._NEWLINE_Talbot flyttet til det amerikanske markedet p\xc3\xa5 1990-tallet, hovedsakelig for forlaget DC Comics p\xc3\xa5 titler som Hellblazer, Sandman og Batman. Han tegnet ogs\xc3\xa5 serien The Nazz, skrevet av Tom Veitch, og arbeidet sammen med Toms bror Rick Veitch p\xc3\xa5 Teknophage, en av et antall miniserier han tegnet for forlaget Tekno Comix._NEWLINE_Han har ogs\xc3\xa5 illustrert Bill Willinghams Fables, foruten ogs\xc3\xa5 vendt tilbake til sin f\xc3\xb8rste tegneseriefigur Luther Arkwright og dennes univers med Heart of Empire. I tillegg har han ogs\xc3\xa5 arbeidet med The Dead Boy Detectives, skrevet av Neil Gaiman. I 2006 annonserte han Metronome, en eksistensiell, ikke-line\xc3\xa6r, tekstl\xc3\xb8s, erotisk-visuelt dikt i tegneserieform, som ble gjort under pseudonymet \xc2\xabV\xc3\xa9ronique Tanaka\xc2\xbb, men som var en person han diktet opp, \xc2\xabhalvt fransk, halv japansk, og ganske sky\xc2\xbb, men han innr\xc3\xb8mmet at han var forfatteren og tegneren i 2009._NEWLINE_I 2007 utga han Alice in Sunderland som dokumenterer forbindelsen mellom Lewis Carroll, Alice Liddell, og omr\xc3\xa5det Sunderland og Wearside. Fortellingen har et st\xc3\xb8rre tema med historie, ogs\xc3\xa5 lokal, myter og historiefortelling. Han ogs\xc3\xa5 skrev og tegnet formgivningen for Cherubs! som han beskrev som \xc2\xaben pietetsl\xc3\xb8st, heseblesende overnaturlig komisk eventyr.\xc2\xbb Hans tegnserieroman Grandville kom ut i oktober 2009. Det er en blanding av alternativ historie og thriller, plassert i verden hvor Frankrike vant Napoleonskrigene og invadert Storbritannia, en verden befolket hovedsakelig av antropomorfiske (menneskelignende) dyr. Oppf\xc3\xb8lgeren, Grandville: Mon Amour, ble utgitt oktober 2010. Det kan bli fire eller fem utgivelser totalt i denne serien.'